
	            COMISIA PENTRU APĂRARE, ORDINE 

             PUBLICĂ ŞI SIGURANŢĂ NAŢIONALĂ
             Bucureşti, 05 mai 2015
             Nr. 4C- 12/62


RAPORT COMUN ÎNLOCUITOR
asupra proiectului de Lege pentru aprobarea Ordonanţei Guvernului nr. 27/2014 privind finanţarea instituţiilor de învăţământ superior militar, de informaţii, de ordine publică şi de securitate naţională
 (PLx. 121/2015)


1. În baza prevederilor art. 95 din Regulamentul Camerei Deputaţilor, republicat, cu modificările şi completările ulterioare, cu adresa nr. PLx. 121 din 02 martie 2015, Comisia pentru învăţământ, ştiinţă, tineret şi sport şi Comisia pentru apărare, ordine publică şi siguranţă naţională au primit spre dezbatere, în fond, proiectul de Lege pentru aprobarea Ordonanţei Guvernului nr. 27/2014 privind finanţarea instituţiilor de învăţământ superior militar, de informaţii, de ordine publică şi de securitate naţională.
În şedinţa Plenului Camerei Deputaţilor din ziua de miercuri, 22 aprilie 2015, în temeiul art. 70  din Regulamentul Camerei Deputaţilor, republicat, s-a hotărât retrimiterea proiectului de Lege pentru aprobarea Ordonanţei Guvernului nr. 27/2014 privind finanţarea instituţiilor de învăţământ superior militar, de informaţii, de ordine publică şi de securitate naţională (PLx. 121/2015) Comisiilor sesizate în fond în vederea unei noi examinări şi depunerii unui nou raport. Termenul pentru depunerea raportului înlocuitor este 6 mai 2015.

Pentru întocmirea raportului, Comisiile au analizat avizul primit de la Comisia juridică, de disciplină și imunități și avizul Consiliului Legislativ.
Proiectul de lege are ca obiect de reglementare asigurarea cadrului normativ, în condiții ce nu presupun creșteri ale cheltuielilor bugetare, pentru: stabilirea sistemului de finanțare a instituțiilor de învățământ superior militar; stabilirea caracterului specific al instituțiilor de învățământ superior militar, ce impune detalierea surselor de venituri ale acestora și a sumelor alocate de la bugetul de stat necesare finanțării activităților de învățământ și a activităților militare; realizarea principiului autonomiei universitare în utilizarea veniturilor proprii de către instituțiilor de învățământ superior militar, de informații, de ordine publică și de securitate națională în acord cu Legea educație naționale nr.1/2011, cu modificările și completările ulterioare; reglementarea modului de finanțare a cheltuielilor cu specific militar efectuate de instituțiile de învățământ superior, din sume alocate de la bugetul de stat; posibilitatea accesării directe de fonduri externe nerambursabile și degrevarea bugetului statului de cheltuielile care pot fi astfel finanțate.


2. În funcţie de obiectul şi conţinutul său, proiectul de lege face parte din categoria legilor ordinare, potrivit prevederilor art. 73 din Constituţia României, republicată.


3. În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, Comisiile au dezbătut proiectul de lege în şedinţe separate.

Comisia pentru apărare, ordine publică şi siguranţă naţională a dezbătut proiectul de lege în şedinţa din data de 28 aprilie 2015. 

Din totalul de 26 membrii ai Comisiei deputații au fost prezenți conform listei. 

În conformitate cu prevederile art. 54 şi 55 din Regulamentul Camerei Deputaţilor, republicat, din partea Ministerului Apărării Naționale a participat la lucrări domnul colonel Radi Eduard din cadrul Direcției Financiar Contabile. 
În urma dezbaterilor, Comisia pentru apărare, ordine publică şi siguranţă naţională a propus, cu unanimitate de voturi, adoptarea proiectului de lege cu amendamentele admise.


Comisia pentru învăţământ, ştiinţă, tineret şi sport a dezbătut proiectul de lege în şedinţa din data de  05 mai 2015. 

La lucrările Comisiei au fost prezenţi 16 deputaţi, din totalul de 27 membri ai Comisiei. 

În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de lege au participat ca invitaţi: doamna Otilia Sava – secretar de stat și domnul Florin Jianu – director, Direcția financiar contabilă, Ministerul Apărării Naționale, doamna Irina Alexe – secretar general adjunct, Ministerul Apărării Naționale, domnul Andrei Gheorghe Kiraly - secretar de stat în cadrul Ministerului Educaţiei și Cercetării Științifice, doamna Coralia Panaite – director, Serviciul Român de Informații.

În urma dezbaterilor, Comisia pentru învăţământ, ştiinţă, tineret şi sport a propus, cu unanimitatea voturilor celor prezenți, adoptarea cu amendamente a proiectului de lege.

5. Potrivit prevederilor art. 75 alin. (1) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de Primă Cameră sesizată, a adoptat proiectul de lege în şedinţa din 25 februarie 2015.

6. În urma finalizării dezbaterilor, membrii celor două Comisii au hotărât să propună plenului Camerei Deputaţilor adoptarea proiectului de lege, cu amendamentele admise din Anexă. 

 

   PREŞEDINTE 



                   


            PREŞEDINTE
                        Adrian Nicolae DIACONU      





        Ion MOCIOALCĂ



SECRETAR             







   SECRETAR           


      Victor CRISTEA                                                                                       Ion BENGA
Consilier parlamentar 








Consilier parlamentar 

ANEXĂ

AMENDAMENTE ADMISE

	Nr.

crt.
	Text

OG 27/2014
	Text 
adoptat de Senat
	Text propus de Comisii

(autorul amendamentului)
	Motivare

	1.
	---
	Titlul Legii: Lege pentru aprobarea Ordonanţei Guvernului nr. 24/2014 privind finanţarea instituţiilor de învăţământ superior militar, de informaţii, de ordine publică şi de securitate naţională
	Text nemodificat
	

	2.
	---
	Articol unic. – Se aprobă Ordonanţa Guvernului nr. 24 din 28 august 2014 privind finanţarea instituţiilor de învăţământ superior militar, de informaţii, de ordine publică şi de securitate naţională, adoptată în temeiul art. 1 pct. VIII poz. 2 din Legea nr. 119/2014 privind abilitatea Guvernului de a emite ordonanţe, şi publicată în Monitorul Oficial al României, Partea I, nr. 638 din 29 august 2014.
	Articol unic – Se aprobă Ordonanţa Guvernului nr. 27 din 28 august 2014  privind finanţarea instituţiilor de învăţământ superior militar, de informaţii, de ordine publică şi de securitate naţională, adoptată în temeiul art. 1 pct. VIII poz. 2 din Legea nr. 119/2014 privind abilitarea Guvernului de a emite ordonanţe, şi publicată în Monitorul Oficial al României, Partea I, nr. 638 din 29 august 2014, cu următoarele modificări și completări:
	

	3.
	Titlul Ordonanţei: Ordonanţă privind finanţarea instituţiilor de învăţământ superior militar, de informaţii, de ordine publică şi de securitate naţională
	---

	Text nemodificat
	

	4.
	Art. 1 - (1) Dispoziţiile prezentei ordonanţe se aplică instituţiilor de învăţământ superior militar, de informaţii, de ordine publică şi de securitate naţională din subordinea organelor de specialitate ale administraţiei publice centrale şi a altor instituţii publice din sistemul de apărare, ordine publică şi securitate naţională.

(2) Instituţiile de învăţământ superior militar, de informaţii, de ordine publică şi de securitate naţională, denumite în continuare instituţii de învăţământ superior, sunt instituţii finanţate integral din venituri proprii.
	---
	Text nemodificat
Text nemodificat
	

	5.
	Art. 2 - (1) Veniturile proprii ale instituţiilor de învăţământ superior provin din: încasări din prestări de servicii de educaţie, cercetare-dezvoltare, transfer tehnologic, formare profesională şi culturală, sume obţinute pe bază de contracte câştigate în urma unor competiţii publice, liberalităţi, sponsorizări, dobânzi, taxe, fonduri asigurate în baza unor parteneriate internaţionale pentru organizarea de programe de educaţie şi formare profesională, încasări din prestări servicii şi închirieri de bunuri, valorificări de bunuri, sume alocate de la bugetul de stat, prin bugetele instituţiilor în subordinea cărora funcţionează, fonduri externe nerambursabile, alte venituri conform legii.
(2) Din sumele alocate de la bugetul de stat prevăzute la alin. (1), instituţiile de învăţământ superior asigură:

a) cheltuielile privind organizarea şi desfăşurarea programelor de studii universitare de licenţă, master şi doctorat, pentru numărul de locuri cuprinse în cifra de şcolarizare aprobată anual prin hotărâre a Guvernului, destinate pregătirii studenţilor din sistemul de apărare, ordine publică şi securitate naţională, astfel:

(i) drepturile băneşti cuvenite studenţilor pe timpul şcolarizării, echiparea, cazarea, hrănirea, transportul şi rechizitele necesare pentru educare, formare profesională şi culturală;

(ii) asistenţa medicală, materialele de igienă colectivă, bursele şi cheltuielile pentru asigurarea protecţiei sociale a studenţilor pe timpul şcolarizării;

b) cheltuielile privind organizarea şi desfăşurarea cursurilor de perfecţionare/specializare, precum şi a celor de carieră cuprinse în Ghidurile de carieră specifice personalului instituţiilor publice din sistemul de apărare, ordine publică şi securitate naţională;

c) cheltuielile de personal şi plata altor drepturi specifice pentru personalul încadrat în instituţiile de învăţământ superior, astfel:

(i) drepturile de natură salarială şi contribuţiile aferente acestora, inclusiv cele determinate de participarea la misiuni şi operaţii în afara teritoriului statului român;

(ii) compensaţia lunară pentru chirie, valoarea financiară a normelor de hrană şi echipare, ajutoarele la trecerea în rezervă/retragere, contravaloarea drepturilor de transport pentru efectuarea concediului de odihnă şi în interesul serviciului, asistenţa medicală conform legii şi plata altor drepturi specifice, în condiţiile legii;

d) cheltuielile determinate de organizarea şi desfăşurarea activităţilor specifice sistemului de apărare, ordine publică şi securitate naţională, astfel:

(i) participarea la exerciţii, tabere de instrucţie, antrenamente de alertare, trageri cu armamentul din dotare şi alte activităţi de instruire prevăzute în planurile cu principalele activităţi;

(ii) pregătirea şi participarea/intervenţia cu mijloacele şi resursele necesare la situaţii de urgenţă generate de inundaţii, fenomene meteorologice periculoase, dezastre naturale sau accidente ce reprezintă evenimente cu caracter militar;

(iii) asigurarea forţelor şi mijloacelor necesare pentru securizarea locaţiei în care este dispusă instituţia de învăţământ, printr-un sistem de pază şi intervenţie specializat, după caz;

(iv) asigurarea măsurilor privind protecţia fizică, protecţia documentelor clasificate, protecţia industrială, protecţia personalului, protecţia informaţiilor clasificate în sistemele informatice şi de comunicaţii - INFOSEC, precum şi gestionarea documentelor clasificate naţionale, ale Organizaţiei Tratatului Atlanticului de Nord şi ale Uniunii Europene, precum şi a arhivelor constituite;

(v) activitatea structurilor de armament, geniu, chimic, logistic, transmisiuni şi altor structuri militare;

(vi) participarea personalului la misiuni specifice în ţară şi în străinătate;

(vii) activităţi de pregătire fizică şi profesională specifică armei;

(viii) alte activităţi, în condiţiile legii;

e) alte cheltuieli cu:

(i) întreţinerea şi dotarea spaţiilor de învăţământ, cazare, sportive şi administrative, repararea şi plata utilităţilor aferente acestor spaţii folosite de către studenţi/cursanţi sau personalul instituţiilor de învăţământ superior;

(ii) achiziţionarea de bunuri, lucrări şi servicii destinate activităţii administrative sau necesare pentru buna desfăşurare a activităţii instituţiei de învăţământ superior;

(iii) efectuarea de reparaţii capitale a infrastructurii instituţiei de învăţământ superior;

(iv) activităţile specifice de utilizare, întreţinere şi operaţionalizare a navelor şcoală pentru efectuarea practicii studenţilor/cursanţilor;

(v) activităţile de organizare de manifestări ştiinţifice;

(vi) activităţile specifice bibliotecilor, editurilor, tipografiilor şi evidenţei învăţământului;

(vii) prefinanţarea şi/sau contribuţia naţională totală pentru proiectele derulate din fonduri externe nerambursabile şi a granturilor de cercetare câştigate de instituţiile de învăţământ superior;

(viii) activităţile de cercetare ştiinţifică, dezvoltare şi inovare.

	--- 
---


	1. La articolul 2, alineatul (1) se modifică și va aveam următorul cuprins:
”Art. 2 - (1) Veniturile proprii ale instituţiilor de învăţământ superior provin din: încasări din prestări de servicii de educaţie, cercetare-dezvoltare, transfer tehnologic, formare profesională şi culturală, sume obţinute pe bază de contracte câştigate în urma unor competiţii publice, liberalităţi, sponsorizări, dobânzi, taxe, fonduri asigurate în baza unor parteneriate internaţionale pentru organizarea de programe de educaţie şi formare profesională, încasări din activități editoriale, din prestări servicii şi închirieri de bunuri, valorificări de bunuri, sume alocate de la bugetul de stat, prin bugetele instituţiilor în subordinea cărora funcţionează, fonduri externe nerambursabile, alte venituri conform legii.”
Autor: Comisia pentru învățământ, știință, tineret și sport 
(2) Text nemodificat
	Pentru a se completa sursele din care se pot obține venituri proprii. 

	6.
	---
---
	---
---
	2. După articolul 2 se introduce un nou articol, articolul 21, cu următorul cuprins:

„Art. 21 - (1) Prin derogare de la prevederile art. 47 alin. (6) din Legea nr. 500/2002 privind finanţele publice, cu modificările şi completările ulterioare, bunurile şi serviciile de natura echipamentului studenţilor şi promoţiilor de absolvenţi din instituţiile de învăţământ superior militar, de informaţii, de ordine publică şi de securitate naţională, necesare desfăşurării activităţilor prevăzute la art.2 alin.(2) lit.a) pct.i), lit.d) şi lit.e) pct.iii) și iv), pot fi achiziţionate şi de organele de specialitate ale administraţiei publice centrale şi ale altor instituţii publice din sistemul de apărare, ordine publică şi securitate naţională, din bugetele proprii.

(2) Bunurile şi serviciile prevăzute la alin.(1) pot fi utilizate, cu titlu gratuit, de către instituţiile de învăţământ superior militar, de informaţii, de ordine publică şi de securitate naţională, în condiţiile protocoalelor încheiate în acest sens.”
Autor: Comisia pentru apărare, ordine publică și siguranță națională 
	Asigurarea bunurilor materiale şi prestarea serviciilor, cu specific militar, necesare procesului de instruire în instituţiile de învăţământ superior militar, de informaţii, de ordine publică şi de securitate naţională.



	7.
	Art. 3 - (1) Instituţiile de învăţământ superior suportă, din bugetele proprii, cheltuielile pentru educarea, formarea profesională şi culturală a studenţilor/personalului aparţinând instituţiilor publice din sistemul de apărare, ordine publică şi securitate naţională, pe locurile finanţate de la bugetul de stat, indiferent de instituţiile din care provin aceştia.

(2) Cheltuielile pentru educarea, formarea profesională şi culturală în cadrul instituţiilor de învăţământ superior a personalului din instituţiile publice din sistemul de apărare, ordine publică şi securitate naţională sau din alte instituţii, precum şi a altor persoane, în afara locurilor finanţate de la bugetul de stat, se suportă integral de către beneficiari/respectivele persoane, pe bază de contract încheiat între aceştia şi instituţiile de învăţământ superior.
	--- 

---
	Text nemodificat 

Text nemodificat

	

	8.
	Art. 4 - (1) Bugetele de venituri şi cheltuieli ale instituţiilor de învăţământ superior se întocmesc şi se aprobă conform legii.

(2) Excedentele anuale rezultate din execuţia bugetelor instituţiilor prevăzute la alin. (1) se reportează în anul următor, cu aceeaşi destinaţie.
	---
	Text nemodificat
	

	9.
	Art. 5 - Conducătorii organelor de specialitate ale administraţiei publice centrale şi ale altor instituţii publice din sistemul de apărare, ordine publică şi securitate naţională pot emite, după caz, norme de aplicare ale prezentei ordonanţe, aprobate prin ordin, cu avizul Ministerului Educaţiei Naţionale.
	---
	Text nemodificat
	

	10.
	Art. 6 - (1) Prezenta ordonanţă intră în vigoare la data de 1 octombrie 2014.

(2) Se autorizează Ministerul Finanţelor Publice să introducă, la propunerea ordonatorilor principali de credite în subordinea cărora funcţionează instituţiile de învăţământ superior, modificările necesare în structura bugetelor pe anul 2014, determinate de schimbarea sistemului de finanţare al acestora, pentru creditele bugetare neutilizate până la 30 septembrie 2014.
	---
	Text nemodificat

